Ministru kabineta noteikumu “Grozījumi Ministru kabineta 2015. gada 16. jūnija noteikumos Nr. 313 “Darbības programmas „Izaugsme un nodarbinātība” 9.2.2. specifiskā atbalsta mērķa „Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem” 9.2.2.1. pasākuma “Deinstitucionalizācija” īstenošanas noteikumi”” projekta sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projekts “Grozījumi Ministru kabineta 2015. gada 16. jūnija noteikumos Nr. 313 “Darbības programmas „Izaugsme un nodarbinātība” 9.2.2. specifiskā atbalsta mērķa „Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem” 9.2.2.1. pasākuma “Deinstitucionalizācija” īstenošanas noteikumi”” (turpmāk – MK noteikumu projekts) ir izstrādāts, lai nodrošinātu MK 2015. gada 16. jūnija noteikumu Nr. 313 “Darbības programmas „Izaugsme un nodarbinātība” 9.2.2. specifiskā atbalsta mērķa „Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem” 9.2.2.1. pasākuma “Deinstitucionalizācija” īstenošanas noteikumi” (turpmāk – MK noteikumi Nr. 313) tiesiskā regulējuma normas nepārprotamu, skaidru izpratni, precizētu un papildinātu atsevišķus MK noteikumu Nr. 313 ietvaros īstenotā deinstitucionalizācijas pasākuma (turpmāk – 9.2.2.1. pasākums) īstenošanas nosacījumus, kā arī noteiktu jaunus 9.2.2.1. pasākuma īstenošanas nosacījumus.  MK noteikumu projekts ir izstrādāts saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekta izstrādāts, pamatojoties uz Labklājības ministrijas lēmumu 9.2.2.1. pasākuma ietvaros paredzētās pilngadīgu personu ar garīga rakstura traucējumiem izvērtēšanu veikt pielietojot Eiropas kopējās vadlīnijās pārejai no institucionālās uz sabiedrībā balstītu aprūpi[[1]](#footnote-1) rekomendēto atbalsta intensitātes skalu – zinātnisko metodi darbam ar personām ar garīga rakstura traucējumiem (turpmāk – zinātniskā metode).  Papildus MK noteikumu projekts izstrādāts, precizējot un papildinot MK noteikumu Nr. 313 tiesiskā regulējuma normas un iesniegts, lai nodrošinātu normu nepārprotamu un skaidru izpratni par:  - mērķa grupas personu izvēli;  - 9.2.2.1. pasākuma ietvaros sasniedzamo uzraudzības rādītāju vērtībām;  - sadarbības partneru pienākumiem, tiesībām un papildu nosacījumiem;  - neatbilstoši veikto izdevumu un iespējamo neatbilstoši veikto izdevumu atgūšanu un refinansēšanu;  - atbalstāmajām darbībām un izmaksām;  - pasākuma īstenošanas nosacījumiem.  **1. Mērķa grupas personu precizēšana**  Šobrīd MK noteikumos Nr. 313 kā viena no mērķa grupām ir noteikta pilngadīgas personas ar garīga rakstura traucējumiem un bērni ar funkcionāliem traucējumiem. Valsts sociālās aprūpes centros un citās valsts finansētās ilgstošas sociālās aprūpes un sociālās rehabilitācijas institūcijās pakalpojumus saņem tikai tās personas, kurām ir Veselības un darbspēju ekspertīzes valsts komisijas (turpmāk – VDEĀVK) izsniegts atzinums par invaliditāti sakarā ar garīga rakstura traucējumiem vai ārsta – psihologa atzinums par F diagnozi. Savukārt tās pašvaldībās dzīvojošās pilngadīgās personas, kuras ir sociālo dienestu redzeslokā kā personas ar iespējamajiem garīga rakstura traucējumiem, ne vienmēr ir veikušas darbības veselības traucējumu diagnozes un invaliditātes noteikšanai. Līdzīga situācija var būt arī ar bērniem, kuri dzīvo ģimenēs un kuriem ir novērojami funkcionālie traucējumi, proti – šo bērnu likumiskie pārstāvji vai audžuģimenes nav veikušas darbības bērna funkcionālo traucējumu izvērtējumam. Nav izslēdzami arī gadījumi, kad pilngadīgajai personai vai bērnam ir novērojami garīga rakstura vai funkcionāli traucējumi, taču atkāpes no normas ir nebūtiskas un atbilstoši normatīvajiem aktiem par invaliditātes noteikšanu[[2]](#footnote-2) invaliditāte nav piešķirama. Lai nodrošinātu nepārprotamu un skaidru izpratni par to, kuras personas klasificējas mērķa grupas kritērijiem, nepieciešams norādīt, ka tās ir pilngadīgas personas ar garīga rakstura traucējumiem vai bērni līdz 17 gadiem (ieskaitot), kuriem noteikta invaliditāte (pamatojums ir kompetentas valsts pārvaldes iestādes, kas veic invaliditātes ekspertīzi Latvijas Republikā (VDEĀVK), atzinums). (MK noteikumu projekta 3.1. un 3.3. apakšpunkts). Papildus visā MK noteikumos tiek precizēts, ka pasākuma mērķa grupas – bērnu ar funkcionālajiem traucējumiem, kuri dzīvo ģimenēs, intereses pārstāv gan bērnu likumiskie pārstāvji, gan arī audžuģimene, gadījumos, ja mērķa grupas bērns dzīvo audžuģimenē.  **2. Uzraudzības rādītāju sasniedzamo vērtību precizēšana.**  2.1. Attiecībā uz pasākuma ietvaros sasniedzamajiem iznākuma rādītāju – personu ar garīga rakstura traucējumiem skaits, kuras saņem Eiropas Sociālā fonda atbalstītos sociālās aprūpes pakalpojumus dzīvesvietās, tiek precizēta līdz 2018. gada 31. decembrim sasniedzamā vērtība no 850 uz 630, atbilstoši Labklājības ministrijas ierosinātajiem grozījumiem Darbības programmā “Izaugsme un nodarbinātība” (turpmāk – DP). 2014. gadā DP izstrādes laikā 9.2.2. SAM tika noteikti snieguma ietvara rādītāji – finanšu rādītājs un iznākuma rādītājs. Finanšu rādītājs līdz 2018. gadam sertificējamajiem izdevumiem ir noteikts 33% apmērā no 9.2.2. SAM kopējā finansējuma, bet iznākuma rādītājs līdz 2018. gadam noteikts 40% apmērā no rādītāja kopējās vērtības. Ņemot vērā, ka precizētajā 9.2.2. SAM rādītāju pasē iznākuma rādītāja starpvērtība ir noteikta 30% apmērā no kopējā iznākuma rādītāja vērtības, nepieciešams precizēt snieguma ietvara rādītāja starpvērtību, nosakot, ka līdz 2018. gada beigām personu ar garīga rakstura traucējumiem skaits,kas saņem Eiropas Sociālā fonda atbalstītos sociālās aprūpes pakalpojumus dzīvesvietā būs 630 nevis 850. Neprecizējot iznākuma rādītāja vērtību, pastāv risks snieguma ietvara rādītāja neizpildei (MK noteikumu projekta 4.2.1. apakšpunkts).  2.1. 9.2.2.1. pasākuma ietvaros noteikts līdz 2018. gada 31. decembrim – sertificēti izdevumi 16 145 137 *euro* apmērā, kas attiecināms kopumā uz visiem pasākuma īstenotājiem. Tā kā pasākuma īstenotāji ir pieci Latvijas Republikas plānošanas reģioni, efektīvas finanšu plānošanas un sasniedzamā plāna izpildes progresa nodrošināšanai nepieciešams noteikt sasniedzamo finanšu rādītāju vērtības atsevišķi katram plānošanas reģionam. Sasniedzamo finanšu rādītāju vērtības aprēķinātas proporcionāli MK noteikumos Nr. 313 noteiktajai projektu maksimālajai attiecināmo izmaksu kopsummai katram plānošanas reģionam (MK noteikumu projekta 4.4. apakšpunkts).  **3. Sadarbības partneru prasību precizēšana**  MK noteikumu projektā ir noteikts, ka pilngadīgām personām ar garīga rakstura traucējumiem individuālo vajadzību izvērtējumu un atbalsta plānu izstrādi nodrošinās tās pašvaldības, kas darbības programmas "Izaugsme un nodarbinātība" 9.2.1.  specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1. pasākuma "Profesionāla sociālā darba attīstība pašvaldībās” (turpmāk – 9.2.1.1. pasākums) ietvaros ir sadarbības partneri metodikas darbam ar personām ar garīga rakstura traucējumiem pilotprojektā (MK noteikumu projekta 16.1 punkts), nodrošinot, ka katrā plānošanas reģionā tiks pārstāvēta viena lielā, viena vidējā un viena mazā pašvaldība. Minētajām pašvaldībām, papildus jau sadarbības līgumā ar finansējuma saņēmēju iekļautajiem pienākumiem un MK noteikumos Nr.313 noteiktajām atbalstāmajām darbībām, paredzami pienākumi un darbības saistībā ar pilngadīgo personu ar garīga rakstura traucējumiem individuālo vajadzību izvērtēšanu un atbalsta plāna izstrādi (MK noteikumu 19.1.10. apakšpunkts). Lai plānošanas reģioni kā projektu īstenotāji un finansējuma saņēmēji varētu īstenot pasākumā plānoto individuālo vajadzību izvērtējumu un individuālo sociālās aprūpes vai sociālās rehabilitācijas plāna izstrādi ārpusģimenes aprūpē esošajiem bērniem un jauniešiem, MK noteikumu projekts paredz iespēju kā sadarbības partnerus piesaistīt arī bērnu ilgstošas sociālās aprūpes un sociālās rehabilitācijas institūciju (turpmāk – bērnu aprūpes iestādes) dibinātājus. Tas paredzēts tādiem gadījumiem, kad bērnu aprūpes iestāde ir pašvaldības dibināta, ir tās pakļautībā un tādēļ nav tiesīga slēgt ar finansējuma saņēmēju sadarbības līgumu. (MK noteikumu projekta 16.4. un 19.3. apakšpunkts).  MK noteikumu projekts paredz iespēju finansējuma saņēmējam slēgt sadarbības līgumus ar citiem sadarbības partneriem – pašvaldībām, kurus identificēs savā administratīvajā teritorijā, līdz 2016. gada 31. martam, bet ar cita plānošanas reģiona administratīvajā teritorijā esošo pašvaldību sadarbības līgumu varēs noslēgt līdz 2016. gada 30. septembrim (MK noteikumu projekta 17. punkts). Sadarbības līgumu noslēgšanas beigu termiņi noteikti, pamatojoties uz nepieciešamību savlaicīgi un kvalitatīvi izstrādāt plānošanas reģionu deinstitucionalizācijas plānus. Lai deinstitucionalizācijas plānus izstrādātu atbilstoši MK noteikumos Nr. 313 noteiktajām prasībām un līdz noteiktajam laika periodam, ir jāapzina deinstitucionalizācijas plānos iekļaujamā satura apjoms, kas saistīts ar mērķa grupas personām un izvērtēšanai pakļauto iestāžu infrastruktūru. Ja kāda pašvaldība izvēlas iesaistīties pasākuma aktivitātēs, lai tiktu iekļautas deinstitucionalizācijas plānā, pēc MK noteikumu projektā noteiktā termiņa, tad būtiski tiek kavēta plānošanas reģionu deinstitucionalizācijas plāna izstrāde. Savukārt attiecībā uz citu plānošanas reģionu administratīvajā teritorijā esošajām pašvaldībām, tiek prognozēts, ka to mērķa grupas personu skaits, kuru dēļ būs nepieciešama sadarbība deinstitucionalizācijas plānu izstrādē, ir minimāls, un tas būtiski neietekmēs deinstitucionalizācijas plānu ietvaros veiktās analīzes rezultātus. Sadarbības līgumi ar cita plānošanas reģiona pašvaldībām vairāk nepieciešami vēlākā pasākuma īstenošanas posmā – sabiedrībā balstītu pakalpojumu nodrošināšanā.  MK noteikumu projektā tiek paredzēta iespēja sadarbības partneriem izstāties no sadarbības pasākuma ietvaros un noteikta saņemtā Eiropas Sociālā fonda finansējuma atmaksas kārtība vienošanās par sadarbību pārtraukšanas gadījumos (MK noteikumu projekta 19.1 punkts). Minētās izmaiņas nepieciešamas, lai pašvaldības varētu vērtēt un analizēt pasākuma aktivitāšu efektivitāti un savas iesaistes lietderību un pieņemt attiecīgu lēmumu dalībai projektā.  Savukārt, lai nodrošinātu 9.2.2.1. pasākumā izvirzīto rādītāju sasniegšanu finansējuma saņēmējam nepieciešams nodrošināt nepārtrauktu un vienlaicīgu 50 procentu sadarbības partneru iesaisti no visiem plānošanas reģiona administratīvajā teritorijā esošajiem potenciālajiem sadarbības partneriem (MK noteikumu projekta 19.2punkts).  **4. Neatbilstoši veikto izdevumu un iespējamo neatbilstību atgūšana, atgūta finansējuma refinansēšana**  MK noteikumu projektā tiek paredzēta kārtība, kādā finansējuma saņēmējs atgūst sadarbības partneru neatbilstoši veiktos izdevumus. Sadarbības partneru, ar kuriem tiek īstenoti savstarpēji norēķini, pienākumi ir papildināti ar nosacījumu nodrošināt neatbilstoši veikto izdevumu un iespējami neatbilstoši veikto izdevumu atmaksu. (MK noteikumu projekta 19.1.9. un 19.2.7. apakšpunkts). Finansējuma saņēmējs ar sadarbības partneriem slēdz sadarbības līgumus vai, ja uz projekta iesnieguma iesniegšanas brīdi nav noslēgts sadarbības līgums, nodomu protokolus, kuros iekļauj nosacījumus, kādā sadarbības partneri atmaksā neatbilstoši veiktos izdevumus, kurus ir konstatējusi sadarbības iestāde, un iespējami neatbilstoši veiktos izdevumus, kurus ir konstatējis finansējuma saņēmējs.  Ja par iespējami neatbilstoši veiktajiem izdevumiem finansējuma saņēmējam neizdodas panākt vienošanos ar sadarbības partneri par iespējamo neatbilstību (neatbilstošu izdevumu) atmaksu vai ieturēšanu, finansējuma saņēmējs par sadarbības partnerim kompensētajiem iespējami neatbilstoši veiktajiem izdevumiem sniedz informāciju sadarbības iestādei, sniedzot maksājumu pieprasījumu par attiecīgo periodu un papildus norādot savus konstatējumus par iespējamām neatbilstībām, ko veicis sadarbības partneris. Ja sadarbības iestāde pieņem lēmumu par neatbilstību konstatēšanu, sadarbības partnerim kompensētos izdevumus vairs nevar uzskatīt par iespējami neatbilstoši veiktiem izdevumiem un atkārtoti izmatot projekta attiecināmo izmaksu segšanai.  Savukārt, finansējuma saņēmēja tiesības ir papildinātas ar nosacījumu, ka projekta attiecināmo izdevumu segšanai var atkārtoti izmantot no sadarbības partneriem atgūtos iespējami neatbilstoši veiktos izdevumus, par kuriem sadarbības iestāde nav pieņēmusi lēmumu par neatbilstoši veikto izdevumu atgūšanu (MK noteikumu 61.1 punkts).  Šobrīd MK noteikumos Nr. 313 paredzēta kārtība, kā sadarbības partneri (pašvaldības) iesniedz finansējuma saņēmējam atskaiti par personām ar garīga rakstura traucējumiem un bērniem ar funkcionāliem traucējumiem un to likumiskajiem pārstāvjiem sniegtajiem pakalpojumiem un 9.2.2.1. pasākuma īstenošanas ietvaros radušies izdevumiem. Finansējuma saņēmējs veic atskaites un izdevumu pamatojošās dokumentācijas pārbaudi un kompensē pašvaldībai radušos izdevumus. Tādejādi nav paredzētas rīcības gadījumos, kad finansējuma saņēmējs ir saņēmis sadarbības iestādes neatbilstību lēmumu sadarbības partnera izmaksās vai arī finansējuma saņēmējs ir pats konstatējis iespējamo neatbilstību, informējis par to sadarbības iestādi un precizējis iesniegto maksājuma pieprasījumu pirms sadarbības iestāde to ir apstiprinājusi.  **5. Atbalstāmo darbību un izmaksu precizēšana**  MK noteikumu projekts papildināts ar jaunām izmaksu pozīcijām tām pašvaldībām, kuras piedalīsies individuālo vajadzību izvērtēšanas procesā un atbalsta plānu izstrādē (skat. MK noteikumu projekta anotācijas sadaļu – Sadarbības partneru prasību precizēšana). Izvērtējot minēto pašvaldību pienākumu piesaistīt sociālo darbinieku, atbalstāmās izmaksas tiek papildinātas ar kompensācijām par piesaistīto sociālo darbinieku atalgojumu, komandējumu un dienesta braucienu izmaksām. (MK noteikumu projekta 22.1.1.4. un 22.2.3. apakšpunkts). MK noteikumu projekts papildināts ar nosacījumu finansējuma saņēmējam kompensēt minētajām pašvaldībām radušās izmaksas (MK noteikumu projekta 52.3. apakšpunkts). Taču jāatzīmē, ka šīs izmaksas 9.2.2.1. pasākuma ietvaros finansējuma saņēmējs kompensēs tikai uz to periodu, kad sociālais darbinieks piedalīsies aktivitātēs, kas saistītas ar pilngadīgo personu ar garīga rakstura traucējumiem individuālo vajadzību izvērtēšanu un atbalsta plānu izstrādi.  Papildus MK noteikumu projektā precizētas un papildinātas atsevišķas tiesiskā regulējuma normas, lai veidotu to skaidru un nepārprotamu izpratni, piemēram, pakalpojumu (uzņēmumu līgumu) izmaksas. (MK noteikumu projekta 20.10., 22.2.4., 22.2.5. apakšpunkts, 22.1 punkts, 25.1. un 25.4. apakšpunkts).  **6.Netiešo izmaksu vienotās likmes piemērošana**  Lai nodrošinātu sadarbības partneru (pašvaldību un valsts sociālās aprūpes centru) attiecināmo izmaksu, kas nav tieši saistītas ar projekta rezultātu sasniegšanu, bet atbalsta un nodrošina atbilstošus apstākļus projekta veicamo darbību realizācijai un projekta rezultātu sasniegšanai, MK noteikumu projekta 26.punkts ir papildināts, nosakot iespēju ne tikai finansējuma saņēmējam, bet arī sadarbības partneriem saņemt netiešās attiecināmās izmaksas, piemērojot netiešo izmaksu vienoto likmi 15 procentu apmērā no tiešajām personāla izmaksām. Projektā minētās netiešās izmaksas tiks noteiktas proporcionāli finansējuma saņēmēja un sadarbības partneru projekta vadības un īstenošanas personāla izmaksām (finansējuma saņēmējam - projekta vadības un īstenošanas personāla izmaksām, savukārt sadarbības partneriem – valsts sociālās aprūpes centriem personāla, kas sagatavo klientu dzīvei sabiedrībā, piemaksas, bet sadarbības partneriem – pašvaldībām, projekta īstenošanas personāla, kas pieņemts darbā uz darba līguma pamata, atalgojuma izmaksas). Pasākuma ietvaros pašvaldību projekta īstenošanas personāls var būt sociālais mentors, aprūpes pakalpojuma sniedzējs bērniem ar funkcionāliem traucējumiem, un, ja pašvaldība ir iesaistījusies personu ar garīga rakstura traucējumiem individuālo vajadzību izvērtēšanā un atbalsta plānu izstrādē, arī minētajās darbībās iesaistītais sociālais darbinieks.  Savukārt finansējuma saņēmēja pienākumi MK noteikumu projektā papildināti ar nosacījumu kompensēt sadarbības partneriem netiešās attiecināmās izmaksas (MK noteikumu projekta 52.4 apakšpunkts).  **7.Sociālo pakalpojumu attīstības padomes darbību papildināšana**  Attiecībā uz Labklājības ministrijas Sociālo pakalpojumu attīstības padomes (turpmāk – padome) darbību, MK noteikumu projekts precizēts ar papildu veicamo darbību attiecībā uz finansējuma saņēmējiem (MK noteikumu projekta 30.5. apakšpunkts). Ņemot vērā, ka 9.2.2.1. pasākuma ietvaros īstenotais deinstitucionalizācijas process ir inovatīvs pasākums valstī, paredzams, ka finansējuma saņēmējiem efektīvākai un lietderīgākai 9.2.2.1. pasākuma ieviešanai un ES finansējuma apguvei būs nepieciešamas Labklājības ministrijas un citu padomes darbā iesaistīto institūciju pārstāvju konsultācijas. .  **8. 9.2.2.1. pasākuma īstenošanas tiešās sinerģijas papildināšana**  MK noteikumu projektā 9.2.2.1. pasākuma īstenošanas tiešā sinerģija papildināta ar 9.2.1.1. pasākumu. Sasaiste un mijiedarbība veidojas, jo 9.2.1.1. pasākuma ietvaros tiks iegādāta zinātniskā metode (skat. MK noteikumu projekta anotācijas sadaļu – 9.2.2.1. pasākuma mērķa grupas personu novērtēšanas nosacījumu precizēšana) un veikta sociālo darbinieku apmācība darbam ar minēto zinātnisko metodi. Savukārt 9.2.2.1. pasākuma ietvaros tiks nodrošināts atalgojums minētajiem sociālajiem darbiniekiem un citas ar personālu saistītas izmaksas (skat. skat. MK noteikumu projekta anotācijas sadaļu – Atbalstāmo darbību un izmaksu precizēšana). Pēc apmācībām sociālie darbinieki veiks 9.2.2.1. pasākuma mērķa grupas – pilngadīgo personu ar garīga rakstura traucējumiem individuālo vajadzību izvērtēšanu un atbalsta plānu izstrādi. Savukārt pēc minētās mērķa grupas personu izvērtēšanas un atbalsta plānu izstrādes sociālie darbinieki iesaistās 9.2.1.1. pasākuma īstenošanas aktivitātēs.  **9. 9.2.2.1. pasākuma mērķa grupas personu novērtēšanas nosacījumu precizēšana**  MK noteikumu Nr.313 pašreizējā redakcija nosaka, ka mērķa grupas personu ar garīga rakstura traucējumiem izvērtēšanai izmanto Labklājības ministrijas izstrādātos vērtēšanas kritērijus un individuālā izvērtējuma metodiku. 2015. gada beigās Labklājības ministrija pieņēma lēmumu, ka minētās mērķa grupas izvērtēšanai piemēros zinātnisko metodi darbam ar personām ar garīga rakstura traucējumiem, kas ir rekomendēta Eiropas kopējās vadlīnijās pārejai no institucionālās uz sabiedrībā balstītu aprūpi un kas tiks iegādāta 9.2.1.1. pasākuma ietvaros, slēdzot līgumu ar tās izstrādātāju Amerikas Savienoto valstu organizācijus“The American Association on Intellectual and Developmental Disabilities” par tās licences iegādi un uzturēšanu. Minētā zinātniskā metode tiek izmantota, lai novērtētu personu ar garīga rakstura traucējumiem praktiskās individuālā atbalsta vajadzības. Atšķirībā no citiem tradicionālajiem instrumentiem un pieejām, kuras vērtē prasmes un spējas, kas cilvēkam trūkst, minētajā zinātniskajā metodē koncentrējas uz prasmēm un spējām, kas cilvēkam ir, un novērtē atbalstu, kāds ir nepieciešams, lai dzīvotu neatkarīgu dzīvi. Zinātniskā metode ir orientēta uz to, lai veicinātu personu ar garīga rakstura traucējumiem līdzdalību, dzīves kvalitāti un pašnoteikšanos un tā ir tulkota franču, itāļu, spāņu, kataloņu, holandiešu, čehu, ebreju un taivāniešu valodās, veicot tās aprobāciju attiecīgo kultūru kontekstā. Ir pamats domāt, ka zinātniskā metode būs viegli adaptējama arī Latvijā. Zinātniskajā metodē vērtē personas vajadzības personisko, ar darbu saistīto un sociālo aktivitāšu veikšanai, lai noteiktu personai nepieciešamā atbalsta veidu un apjomu. Tā ir paredzēta uz personu centrētam atbalsta plānošanas procesam, palīdzot cilvēkiem apzināt savas individuālās vēlmes, prasmes un dzīves mērķus. Tās pamatā ir invaliditātes sociālais modelis un izpratne, ka cilvēkam, neatkarīgi no intelektuālo spēju ierobežojuma, ir jādod iespēja iesaistīties dzīves aktivitātēs un pieredzē tāpat kā jebkurai citai personai. Kopumā tiek vērtētas atbalsta vajadzības 57 ikdienas aktivitātēs un 28 ar uzvedību un medicīnisko aprūpi saistītos jautājumos tādās jomās kā dzīve mājās, dzīve kopienā, mūžizglītībā, nodarbinātība, veselība un drošība, sociālās aktivitātes, interešu aizstāvība. Katru aktivitāti sagrupē pēc nepieciešamā atbalsta biežuma, atbalsta apjoma un atbalsta veida. Tā rezultātā personai nepieciešamo atbalsta intensitāti veido visu novērtēto rādītāju kopsumma.  Attiecīgi MK noteikumu projekts ir papildināts ar jaunu punktu (MK noteikumu projekta 32.1 punkts), kas nosaka kārtību, ka pašvaldību piesaistīts sociālais darbinieks tiek apmācīts darbam ar zinātnisko metodi (9.2.1.1. pasākuma ietvaros), veic pilngadīgo personu ar garīga rakstura traucējumiem izvērtējumu visā plānošanas reģiona administratīvajā teritorijā un sadarbībā finansējuma saņēmēja piesaistītu ergoterapeitu un psihiatru izstrādā individuālos atbalsta plānus (9.2.2.1. pasākuma ietvaros).  Savukārt attiecībā uz pasākuma mērķa grupas – bērnu individuālo vajadzību izvērtējumu MK noteikumu projektā tiek precizēts vecuma grupu sadalījums. Izmaiņas vecuma grupās veiktas atbilstoši bērnu vērtēšanas kritēriju un bērnu individuālā izvērtējuma metodikas metodikas izstrādes darba grupas ierosinājumam, kas pamatots ar bērnu attīstības specifiku noteiktā vecuma posmā (MK noteikumu projekta 32. punkts).  MK noteikumu projekts ir papildināts, nosakot, ka pēc pilngadīgo personu ar garīga rakstura traucējumiem, kuras dzīvo sabiedrībā un bērnu ar funkcionālajiem traucējumiem, kuri dzīvo ģimenēs, individuālo vajadzību izvērtējuma un atbalsta plāna izstrādes, vienu atbalsta plāna eksemplāru var saņemt pati pilngadīgā persona vai bērna likumiskais pārstāvis. Savukārt, ja pilngadīgā persona ar garīga rakstura traucējumiem uzturas ilgstošas aprūpes institūcijā, individuālo atbalsta plānu sagatavo trīs eksemplāros (viens pašai personai, otrs – ilgstošas aprūpes institūcijai, trešais - tās pašvaldības sociālajam dienestam, kur minētā persona izvelējusies pāriet uz dzīvi sabiedrībā). Līdzšinējais MK noteikumu Nr.313 tiesiskais regulējums noteica atbalsta plāna eksemplārus saņemt tikai pašvaldības sociālajam dienestam un ilgstošas aprūpes institūcijai. Izmaiņas veiktas, lai veicinātu pašu mērķa grupas personu vai to ģimenes locekļu ieinteresētību par noteiktajām individuālajām sociālajām aprūpes vai sociālās rehabilitācijas vajadzībām, sekot līdzi izmaiņām un zināt savas tiesības saņemt sabiedrībā balstītus pakalpojumus (MK noteikumu projekta 33. punkts).  MK noteikumos Nr. 313 noteikta tiesiskā regulējuma norma - veikt atkārtotu mērķa grupas personu individuālo vajadzību izvērtējumu atbilstoši normatīvajiem aktiem par prasībām sociālo pakalpojumu sniedzējiem un ievērtējot pilngadīgo personu ar garīga rakstura traucējumiem viedokli par saņemtajiem sabiedrībā balstītiem pakalpojumiem.  Savukārt MK noteikumu projekts papildināts ar iespēju arī bērniem ar funkcionālajiem traucējumiem izteikt savu viedokli un vērtējumu (MK noteikumu projekta 34.2. apakšpunkts). Tiesiskā regulējuma normu papildinājums veikts saskaņā ar ANO Bērnu tiesību konvenciju (turpmāk – Konvencija). Konvencijas 12. panta pirmo daļā noteikts, ka dalībvalstīm ir jānodrošina, lai ikvienam bērnam, kas ir spējīgs formulēt savu viedokli, būtu tiesības brīvi to paust visos jautājumos, kas viņu skar, turklāt bērna viedoklim jāpievērš pienācīga uzmanība atbilstoši bērna vecumam un brieduma pakāpei. Arī Rokasgrāmatā “Konvencijas par bērna tiesībām ieviešanas praksē” darba grupas eksperti norādījuši, ka Konvencijā ietvertā principa nolūks ir nodrošināt, lai bērna viedoklis ir būtisks faktors visos lēmumos, kas viņu ietekmē, un uzvērt, ka nevar realizēt nevienu ieviešanas sistēmu, lai tā būtu efektīva, bez bērnu iejaukšanās lēmumos.[[3]](#footnote-3) Vienlaikus arī Bērnu tiecību aizsardzības likuma 13. panta trešā daļa paredz, ka jebkurās citās jomās, kas skar bērna intereses, bērna viedoklim veltāma pienācīga vērība atbilstoši viņa vecumam un briedumam.  MK noteikumu projekts paredz papildināt MK noteikumus Nr. 313 ar jaunu punktu – 32.2, ar kuru tiek noteikts, ka 9.2.2.1. pasākuma mērķa grupas personu (MK noteikumu 3.1., 3.2. apakšpunktā minēto un 3.3. apakšpunktā minēto bērnu ar funkcionāliem traucējumiem) individuālo vajadzību novērtēšanas procesā piesaista mērķa grupas personu likumiskos pārstāvjus, audžuģimenes, citus ģimenes locekļus, aprūpētājus vai citas atbalsta personas). MK noteikumu Nr. 313 papildinājums veikts, lai maksimāli tiktu ievērotas mērķa grupas personu vēlmes attiecībā uz to, kādās personām būt klāt izvērtēšanas laikā. Piemēram, “cita atbalsta persona” var būt jebkura personu, kura sniedz fizisku vai morālu atbalstu.  Personu ar garīga rakstura traucējumiem individuālo vajadzību izvērtēšanas metodoloģija kā galveno informācijas avotu paredz interviju veikšanu ar diviem vai vairāk cilvēkiem – pašu personu, ja tas ir iespējams, un vienu vai vairākām citām personām, kas novērtējamo personu labi pazīst, priekšroku dodot personām, kuras novērtējamais ir izvēlējies pats, un kuras ir atbalstošas pret novērtējamo. Intervējamo personu izvēlē noteicošais ir tas, ka persona novērtējamo pazīst vismaz 3 mēnešus un tai ilgāku laika periodu, t.sk. nesen ir bijusi iespēja novērot personas funkcionēšanu dažādās situācijās, nevis kāda juridiska saikne. Novērtēšanā var iesaistīt vecākus, brāļus, māsas u.tml. (ģimenes locekļus), tiešajā aprūpē iesaistītus darbiniekus (aprūpētājus) vai jebkuras citas personas, ar ko novērtējamajam ir labs kontakts, piemēram, kaimiņus u.tml. (citas atbalsta personas). Katrā konkrētā gadījumā intervējamo personu loks būs jāizvērtē individuāli. Ja novērtējamo personu ir iespējams intervēt, papildus ir jāintervē vismaz vēl viena persona, ja nē – vismaz divas personas (to paredz novērtēšanas metodoloģija, kuras pielietošanā novērtētājiem tiks nodrošināta apmācība).  Savukārt attiecībā uz MK 16.06.2015. noteikumos Nr. 313 3.2. apakšpunktā minēto mērķa grupas personu (bērnu, kurš atrodas valsts vai pašvaldības finansētā bērnu ilgstošas sociālās aprūpes un sociālās rehabilitācijas institūcijā) ir skaidrs, ka izvērtēšanas procesā piedalīsies tiešā bērna aprūpē un rehabilitācijā iesaistītais institūcijas personāls. Savukārt MK 16.06.2015. noteikumos Nr. 313 3.3. apakšpunktā minētās mērķa grupas personas (bērni ar funkcionāliem traucējumiem) jau atrodas savu ģimenes locekļu, aizbildņu vai audžuģimenes aprūpē. Minētās personas arī piedalās bērna ar funkcionāliem traucējumiem izvērtēšanā.  **10. Sociālo rehabilitācijas pakalpojumu izmantošanas limits**  Lai novērstu interpretācijas iespējas, nodrošinot un saņemot pakalpojumu, noteikts sociālās rehabilitācijas pakalpojumu izmantošanas apmērs (MK noteikumu projekta 42.3. apakšpunkts). Tādejādi pieejamo finanšu līdzekļu ietvaros sociālās rehabilitācijas pakalpojumus varēs saņemt iespējami lielāks mērķa grupas personu skaits  **11. Datu uzkrāšana par kopējiem tūlītējiem rezultātu rādītājiem**  MK noteikumu projekta 62. punkts papildināts ar pienākumu finansējuma saņēmējam uzkrāt un vienu reizi gadā iesniegt sadarbības iestādē apkopotus datus par Eiropas Parlamenta un Padomes 2013. gada 17. decembra Regulas (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr.1081/2006 (Eiropas Savienības Oficiālais Vēstnesis, 2013. gada 20. decembris, Nr. 347/470) (turpmāk – Eiropas Parlamenta un Padomes regula Nr.1304/2013) 1. pielikumā ietvertajiem kopējiem tūlītējiem rezultātu rādītājiem. 9.2.2.1. pasākumā kopējie tūlītējie rezultātu rādītāji ir neaktīvie dalībnieki, kas pēc dalības apmācībās sākuši darba meklējumus, izglītībā/apmācībā iesaistītie dalībnieki pēc dalības apmācībās, kvalifikāciju ieguvušie dalībnieki pēc dalības apmācībās un nelabvēlīgā situācijā esošie dalībnieki, kas sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie.  **12. Tehniska rakstura precizējumi.**  MK noteikumu projektā papildus veikti tehniska rakstura precizējumi (MK noteikumu projekta 19.1.1., 51. punkts un 51.4. apakšpunkts).  **13. Vienas vienības izmaksu precizējumi.**  MK noteikumu projektā tiek precizēti nosacījumi pašvaldību kompensācijām par sabiedrībā balstītu pakalpojumu nodrošināšanu pilngadīgajām personām ar garīga rakstura traucējumiem. Ja pašvaldība sabiedrībā balstītus pakalpojumus nodrošinās pati vai tās izveidots sociālo pakalpojumu sniedzējs, tie tiks kompensēti saskaņā ar vienas vienības metodikā noteikto. Savukārt, ja pašvaldība sabiedrībā balstītus pakalpojumus iepirks kā ārpakalpojumu, tad tos kompensēs atbilstoši attaisnojuma dokumentācijā norādītajai summai, bet ne vairāk kā noteikts vienas vienības izmaksu metodikā. Precizējumi veikti, lai novērstu iespējamību, ka projekta ietvaros kompensācijai tiek iesniegtas paaugstinātas sabiedrībā balstītu pakalpojumu izmaksas, ne kā tās ir brīvā tirgus apstākļos. |
| 3. | Projekta izstrādē iesaistītās institūcijas | Labklājības ministrija |
| 4. | Cita informācija | MK noteikumu projekta 1., 2., 3., 6., 7., 10., 11., 12., 13., 14., 15., 19., 20., 21., 22., 23., 25., 26., 27., 29., 30., 31., 32., 33., 34., 35., 36., 37., 38. un 44. punkts neietekmē finansējuma saņēmējus (plānošanas reģionus).  1) 4. punkts – tiek precizēta pasākuma ietvaros sasniedzamā iznākuma rādītāja vērtība līdz 2018. gada 31. decembrim (MK 16.06.2015. Nr. 313 4.2.1. apakšpunkts);  2) 5. punkts – noteikts finanšu rādītāja – līdz 2018. gada 31. decembrim sertificēti izdevumi sasniedzamās vērtības sadalījums pa plānošanas reģioniem ( MK 16.06.2015. Nr. 313 4.4. apakšpunkts);  3) 8. punkts – tiek noteikts, ka individuālo vajadzību izvērtēšanu un atbalsta plānu izstrādi nodrošinās pašvaldības, kas arī ir sadarbības partneri 9.2.1.1. pasākuma ietvaros, nevis finansējuma saņēmēja piesaistīts pakalpojuma sniedzējs (jauns MK 16.06.2015. Nr. 313 punkts – 16.1);  4) 9. punkts – finansējuma saņēmējiem tiek dota iespēja piesaistīt līdz noteiktam termiņam jaunus sadarbības partnerus ( MK 16.06.2015. Nr. 313 17. punkts);  5) 16. punkts – finansējuma saņēmējam tiek uzlikts pienākums sekot, lai projekta īstenošanas laikā jābūt iesaistītiem vismaz 50 procentiem no plānošanas reģiona administratīvajā teritorijā esošajiem sadarbības partneriem, kas par tādiem ir iespējami MK 16.06.2015. Nr. 313 izpratnē (jauns MK 16.06.2015. Nr. 313 punkts – 19.2);  6) 17. punkts – tiek precizēti finansējuma saņēmēja nosacījumi, tas ir, atbalstāmajās darbībās ietverta arī projekta īstenošana (MK 16.06.2015. Nr. 313 20.10. apakšpunkts);  7) 18. punkts – tiešās attiecināmās izmaksas papildinātas ar jaunu pozīciju – kompensācijas izmaksām sociālo darbinieku atlīdzības izmaksām, kuri piedalīsies pilngadīgo personu ar garīga rakstura traucējumiem (jauns MK 16.06.2015. Nr. 313 apakšpunkts – 22.1.1.4.);  8) 24. punkts – tiek sniegta iespēja papildus izmaksām pakalpojuma (uzņēmuma līgumu) ietvaros, tai skaitā, veselības apdrošināšana finansējuma saņēmēja projekta vadības personālam (jauns MK 16.06.2015. Nr. 313 punkts – 22.1 2.);  9) 28. punkts – tiek precizēti netiešo attiecināmo izmaksu nosacījumi, piemērojot tos arī sadarbības partneriem (pašvaldību un valsts sociālās aprūpes centru) (MK 16.06.2015. Nr. 313 26. punkts);  10) 39. un 40. punkts – papildinātas izmaksu pozīcijas, ko finansējuma saņēmējam ir jākompensē pašvaldībām (MK 16.06.2015. Nr. 313 52.3. apakšpunkts un jauns – 52.4. apakšpunkts);  11) 42. punkts – tiek precizētas finansējuma saņēmēja tiesības iespējami neatbilstoši veiktos izdevumus, par kuriem sadarbības iestāde nav pieņēmusi lēmumu par neatbilstoši veikto izdevumu atgūšanu izmantot citu projekta attiecināmo izmaksu segšanai ( MK 16.06.2015. Nr. 313 jauns punkts – 61.1);  12) 43. punkts – finansējuma saņēmēja pienākumi tiek papildināti ar pienākumu uzkrāt datus par kopējiem tūlītējiem rezultātu rādītājiem ( MK 16.06.2015. Nr. 313 62. punkts).  Izvērtējot ierosināto grozījumu ietekmi uz finansējuma saņēmēju, t.sk. ņemot vērā iepriekš minēto – pēc MK noteikumu spēkā stāšanās tiks ierosināts veikt attiecīgus grozījumus projekta iesniegumos. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1) Pilngadīgas personas ar garīga rakstura traucējumiem, kuras saņem pakalpojumus ilgstošas sociālās aprūpes institūcijās, kā arī personas, kuras potenciāli var nonākt valsts sociālās aprūpes centros;  2) ārpusģimenes aprūpē esošie bērni un jaunieši līdz 17 gadiem (ieskaitot);  3) bērni ar funkcionāliem traucējumiem un viņu likumiskie pārstāvji vai audžuģimenes. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām MK noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | MK noteikumu projekts šo jomu neskar. |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | Saistības pret Eiropas Savienību | | | Eiropas Parlamenta un Padomes 2013. gada 17. decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Eiropas Parlamenta un Padomes Regula Nr.1303/2013).  Eiropas Parlamenta un Padomes 2013. gada 17. decembra Regulu (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 (turpmāk - Eiropas Parlamenta un Padomes Regula Nr. 1304/2013). | | | |
| 2. | Citas starptautiskās saistības | | | MK noteikumu projekts šo jomu neskar. | | | |
| 3. | Cita informācija | | | Nav. | | | |
| **1.tabula**  **Tiesību akta projekta atbilstība ES tiesību aktiem** | | | | | | | |
| Attiecīgā ES tiesību akta datums, numurs un nosaukums | | Eiropas Parlamenta un Padomes Regula Nr. 1303/2013  Eiropas Parlamenta un Padomes Regula Nr. 1304/2013 | | | | | |
| A | | B | | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes Regula Nr.1303/2013 | | MK 16.06.2015. noteikumu Nr. 313  55. punkts | | | Vienība tiek ieviesta pilnībā.  Atbildīgā institūcija – plānošanas reģioni (projekta ieviesēji). | | Netiek paredzētas stingrākas prasības. |
| Eiropas Parlamenta un Padomes Regula Nr. 1304/2013 | | MK 16.06.2015. noteikumu Nr. 313  62.2. apakšpunkts | | | Vienība tiek ieviesta pilnībā.  Atbildīgā institūcija – plānošanas reģioni (projekta ieviesēji). | | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?  Kādēļ? | | MK noteikumu projekts šo jomu neskar. | | | | | |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | MK noteikumu projekts šo jomu neskar. | | | | | |
| Cita informācija | | Nav. | | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | MK noteikumu projekts šo jomu neskar. | | | | |
| A | | | B | | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| MK noteikumu projekts šo jomu neskar. | | | MK noteikumu projekts šo jomu neskar. | | | MK noteikumu projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | | | MK noteikumu projekts šo jomu neskar. | | | | |
| Cita informācija | | | Nav. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un aicinot no 2015. gada 24. septembra līdz 2015. gada 2. oktobrī sabiedrības pārstāvjus:  1) rakstiski sniegt viedokli par MK projektu tā izstrādes stadijā – nosūtot uz elektronisko pasta adresi: [atbildiga.iestade@lm.gov.lv](mailto:atbildiga.iestade@lm.gov.lv);  2) klātienē. |
| 3. | Sabiedrības līdzdalības rezultāti | Projekta izstrādē netika iesniegts neviens viedoklis par dokumentu izstrādes stadijā, kā arī neviens sabiedrības loceklis neizrādīja interesi iesaistīties diskusiju grupās, forumos un citās līdzdalības aktivitātēs. |
| 4. | Cita informācija | 2015. gada 20. novembrī Labklājības ministrijā tika organizēta starpinstitucionāla sanāksme ar Latvijas plānošanas reģioniem (Rīgas, Latgales, Vidzemes, Kurzemes un Zemgales) par 9.2.2.1. pasākuma ietvaros plānošanas reģionu sadarbības partneru dalību zinātniskās metodes piemērošanas apmācībās. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | ES struktūrfondu un Kohēzijas fondu vadībā iesaistītās atbildīgās iestādes funkcijas pilda LM, sadarbības iestādes funkcijas – Centrālā finanšu un līgumu aģentūra. Projekta finansējuma saņēmēji – LR plānošanas reģioni. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Anotācijas III. sadaļa - MK noteikumu projekts šo jomu neskar.

Ministru prezidente Laimdota Straujuma

Labklājības ministrs Uldis Augulis

01.02.2016. 09:36

5032

I.Vjakse, 67021641

Ilga.Vjakse@lm.gov.lv

1. http://deinstitutionalisationguide.eu/ [↑](#footnote-ref-1)
2. Ministru kabineta 2014. gada 23. decembra noteikumi Nr. 805 “[Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību](http://likumi.lv/ta/id/271253-noteikumi-par-prognozejamas-invaliditates-invaliditates-un-darbspeju-zaudejuma-noteiksanas-kriterijiem-terminiem-un-kartibu)” [↑](#footnote-ref-2)
3. Rokasgrāmatā “Konvencijas par bērna tiesībām ieviešanas praksē”, 2007, <http://www.unicef.org/publications/files/Implementation_Handbook_for_the_Convention_on_the_Rights_of_the_Child.pdf> [↑](#footnote-ref-3)